Universitas Negeri Padang

Universitas Negeri Padang sè lebbi èkennal kalabân nyama UNP panèka Perguruan Tèngghi Negeri è Padang, Sumatera Bârât, Indonesia, sè èpaddhek è tangghâl 23 Oktober 1954. Universitas Negeri Padang (UNP) rèsmi dâddi Perguruan Tèngghi Negeri Badan Hukum (PTN BH) kalabân ètandatanganè bi’ Presiden Republik Indonesia Joko Widodo Paratoran Pamarenta No. 114 Taon 2021 parkara Perguruan Tinggi Badan Hukum Universitas Negeri Padang (UNP) è tangghâl 25 November 2021. Rektor Universitas Negeri Padang molay tangghâl 5 Jhuwuni 2024 panèka Ir. Krismadinata, S.T., M.T., IPM., Ph.D. Kampus otamana ngennengngè è Jhâlân Prof. Dr. Hamka, Air Tawar, Kotta Padang. Dhâddhi lokasi kampus laènna bâḍâ è Lubuk Buaya, Ulu Gadut, Limau Manis, Kotta Bukittinggi, Kotta Pariaman, Kotta Payakumbuh, Kabupatèn Pesisir Selatan bân Kabupatèn Sijunjung.

È dâlem taon 2011, UNP dâddi sala sèttong ḍâri 28 Perguruan Tinggi Negeri laènna sè ènobataghi bi’ Direktorat Jenderal Pendidikan Tinggi (Ditjen Dikti) mènangka 50 perguruan tinggi sè palèng majhânjhi'aghi è Indonesia, otabâ 50 Promising Indonesian Universities.

È tangghâl 29 Desember 2016, UNP ngala’ akreditasi kalabân predikat A ḍâri Badan Akreditasi Nasional Perguruan Tinggi (BAN PT). Saèrrèngnga bâkto, è tangghâl 20 April 2022, akreditasi UNP onggha dâḍḍi predikat Ongghul.

È tangghâl 17 Agustus 2018, Kemenristekdikti ngomomaghi paringkat 100 rajhâ perguruan tinggi Indonesia nonvokasi taon 2018. UNP bâḍâ è paringkat 26 bân tamaso' dâlem kluster kadhuwâ'. È bulân April 2022, Universitas Negeri Padang (UNP) narèma Akreditasi Ongghul ḍâri Badan Akreditasi Nasional Perguruan Tinggi (BAN-PT).

Mangkèn, Universitas Negeri Padang (UNP) Sumatera Bârât teppa' nyiyapaghi dhibi'na, ghâbây dâddi World Class University (WCU) otabâ Universitas Berkelas Dunnya (UBD) kalabân ngalakoni pangowadhân karjasama kalabân universitas luwar naghârâ.

 Asal-osolla 
Universitas Negeri Padang (UNP) panèka hasèl konvèrsi ḍâri IKIP Padang dâḍḍi universitas, sè molaèpon anyama Perguruan Tinggi Pendidikan Guru (PTPG) è Batusangkar. Molaè èpadhek è tangghâl 23 Oktober 1954, UNP ampon ngalamè bânnya’ obâ’ân. È dâlem sajârâ parkâmbangânna, obâ’ân-obâ’ân sè dâḍḍi panèka molaè ḍâri nyama bân kennengnganna, nangèng jhughân status sarta program-program pândhikan sè èpamajhu, acocoghan sareng kabijaghân ghâbây memnuhi tontodhan parkâmbangan pândhidhkan è tana air.

 Sombher